- De må fortrenge tapet – NRK Fotball – Nyheter, tabeller og resultater
- De må fortrenge tapet
Rosenborg-trener Nils Arne Eggen ber spillerne sine om å glemme kampen mot Bayer Leverkusen.
Nils Arne Eggen har en del å tenke på foran neste kamp mot Brann
Foto: Thorkild Amdi / Ap
Publisert 17.09.2010, kl. 11.04
- Jeg har bedt om at de fortest mulig må fortrenge den kampen, sier Nils Arne Eggen til NRK dagen etter kampen i Tyskland.
Spillerne hadde nesten fått treningsfri av sjefen, og drev bare med lett jogging i idylliske omgivelser rundt det flotte seksstjerneshotellet Grand Hotel Schloss Bensberg utenfor Levekusen.
- Spillerne må få fri i dag, sa Eggen som likevel hadde fått en god natts søvn etter at laget hans ble rundspilt og tapte 4-0 i den første gruppespillskampen i Europaligaen.
- Det er nok verre med spillerne. De aller fleste var for dårlige i det meste i går, så mye mer er det ikke å si om den saken, la han til.
Leverkusen utklasset Rosenborg
Eggen: - Dette var under pari
Rosenborg-spillerne var langt nede etter kampen og for Eggen som tidliger har postulert at "selvtillit er noe man får og ikke har", har han en jobb å gjøre med spillergruppen før søndagens kamp mot Brann.
- Vi må skaffe oss en ny platform med selvtillit til den kampen og ta poeng i den kampen, helst tre, sa Eggen videre.
Etter at Rosenborg ikke kvalifiserte seg for spill i Mesterligaen innrømmet Eggen at det trolig var greit nok ettersom nivået ville ha blitt for tøft. Nå spørs det om det også er et for høyt nivå i Europaligaen som ligger hakket under.
- Det er det litt for tidlig å si, men jeg gjetter at alle lagene står med tre poeng etter neste runde, og da er det helt åpent igjen, sier han.
Eggen: - Vi skal kjøre over Aris
Dermed regner han med at Rosenborg slår greske Aris samtidig som at Atletico Madrid slåt Bayer Leverkusen.